長平站 (地鐵)

長平站係廣州地鐵嘅車站，2019年12月20號開通，喺黃埔區長嶺街道長平村永順大道，近廣汕三路同蘿平路嘅交界東邊。

結構

樓層
呢個站一共有4層樓嘅地上區域，其中地上1樓係出入口；地上2樓係設備房同聯絡通道；地上3樓係站廳，有票務設施，客務中心同商鋪，重有月台同免費區過街通道；地上4樓係收費區聯絡通道同母嬰室。車站有休息室，喺4樓收費區通道範圍內；廁所喺站廳1樓近D出入口位；而母嬰室喺4樓嘅收費區通道範圍內。

打掂

打橫

站廳
神舟路站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有兩個側式月台，喺永順大道嘅上空。

另外，喺月台北邊重有條波口位響度。

商舖同自助服務
呢個站冇商舖，但得三臺自助服務。

出入口

呢個站有7個出入口，分别係A、B1、B2同C1、C2、C3、D。

頭尾班車信息同配線圖

車站歷史

規劃
呢個站最先喺2010年份地鐵規劃方案出現。嗰時地鐵方為咗解決科蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅北段方案嗰橛重向兩邊延長，喺份規劃入面有定咗呢個站出嚟。

施工
2014年10月14號，車站正式逳手起。本嚟話施工諗住到2017年就起好而開通，不過因施工遇難題而一拖再拖。呢個站嘅主體結構雖然喺2016年7月15號封頂兼諗住喺2018年底開通，但係喺2018年1月26號，呢個站爆出地鐵施工嘅特大醜聞而停工。處理完單嘢後繼續開工，直到2019年3月31號先至三權移交，第二日先至正式亮燈。

坍塌事故造成三死一傷
2018年1月26號，呢個站附近嘅山窿一帶嘅左線隧道其一盾構機喺換刀作業時，隧道突發塌方，造成三死一傷嘅坍塌事故。據了解，呢單大頭佛係出自焊機電纜線短路而引發火燭。事發後，負責工地施工嘅專案單位——中鐵十四局隧道工程有限公司相關人員採取非常規手段銷毀事故有關證據兼清洗事故現場痕跡，甚至篡改事故發生時間而亂報事故真相，試圖逃避追究責任。而專案監理單位——廣東至藝工程建設監理有限公司、勞務分包單位——廣州穗岩土木科技股份有限公司預設、配合施工單位亂報事故而嚴重干擾事故調查處理工作。後有群眾舉報兼調查核實，政府開始重罰施工單位，將參加過亂報大頭佛嘅隧道公司專案部執行經理等5人移送到司法機關處理兼畀隧道公司法定代表人等17人黨紀、政務處分或其他問責處理；依法對隧道公司、至藝監理、穗岩公司及其相關人員實施行政處罰。

開通
2019年12月20號朝頭早，由於西邊部份正式開通，呢個站亦正式開放。

利用狀況
長平站嘅主要客流都係以附近嘅長平村及長平社區啲居民同附近嘅工作單位返放工啲人上落為主。喺開通之後，亦多咗一堆客流嚟呢個站轉有軌電車。所以呢個站嘅客流都幾多下。

附近嘅建築同景區
 長平社區
 木漒水庫

攷

上一站·下一站 

廣州地鐵車站
黃埔區鐵路站